Folketing
2002-10-01

Jeg inviterer med disse bemærkninger til et godt samarbejde om regeringens forslag. BESKÆFTIGELSESMINISTEREN Ændring af lov om Arbejdsmarkedets Tillægspension (Arbejdsgiveres bidrag til ATP) (Okt I) Forslaget indebærer, at kompensationsbeløbet vedrørende arbejdsgivernes bidrag til ATP bortfalder. Forslaget skal ses i sammenhæng med finanslovforslaget for 2003. Ændring af lov om udstationering af lønmodtagere (Okt I) Forslaget indebærer, at lovens revisionsfrist udskydes i 3 år. Der skønnes, bl.a. på baggrund af drøftelser med arbejdsmarkedets parter, ikke at være behov for yderligere regulering på nuværende tidspunkt. Ændring af lov om forbud mod forskelsbehandling på arbejdsmarkedet m.v. (Okt II) Forslaget gennemfører Rådets direktiv 2000/43/EØF om ligebehandling af alle uanset race eller etnisk oprindelse for så vidt angår forslagene på arbejdsmarkedet samt dele af Rådets direktiv 2000/78/EØF om generelle rammebestemmelser om ligebehandling med hensyn til beskæftigelse og erhverv. Forslaget indebærer bl.a., at der indføres delt bevisbyrde i sager om forskelsbehandling på arbejdsmarkedet, og der sker en præcisering af forskelsbehandlingsbegrebet. Forslaget skal ses i sammenhæng med integrationsministerens forslag om implementering af EU-direktivet om etnisk ligebehandling.